
Na temelju članka 31. Statuta Doma zdravlja Zagreb – Centar (Službeni glasnik Grada Zagreba 3/20), ravnateljica Doma zdravlja Zagreb - Centar, Zagreb, Runjaninova 4, raspisuje

N A T J E Č A J
za prijam u radni odnos na radna mjesta

1. liječnik specijalist psihijatrije – 1 izvršitelj (m/ž) na određeno vrijeme 
Uvjeti: - VSS, medicinski fakultet, doktor medicine;
- položen stručni ispit;
- specijalizacija iz psihijatrije;
- odobrenje za samostalan rad;
- poznavanje rada na računalu;
- 1 godina radnog iskustva u struci

2. tajnica – voditelj urudžbenog zapisnika – 1 izvršitelj (m/ž) na neodređeno vrijeme 
Uvjeti: - SSS upravnog, ekonomskog ili općeg smjera
- poznavanje rada na računalu
- 6 mjeseci radnog iskustva u struci 

3. računovodstveni referent - 1 izvršitelj (m/ž) na neodređeno vrijeme 
Uvjeti: - SSS ekonomskog smjera
- poznavanje rada na računalu
- 6 mjeseci radnog iskustva u struci

4. farmaceutski tehničar – 1 izvršitelj (m/ž) na neodređeno vrijeme 
Uvjeti: - SSS, farmaceutski tehničar;
- položen stručni ispit;
- poznavanje rada na računalu;
- 1 godina radnog iskustva u struci

5. patronažna medicinska sestra, 1 izvršitelj (m/ž) na određeno vrijeme radi zamjene odsutnog radnika

Uvjeti: - VŠS, stručni prvostupnik/prvostupnica sestrinstva (završen preddiplomski  
stručni studij) ili viša medicinska sestra (završen VI. stupanj stručne spreme) 
- položen stručni ispit 
- odobrenje za samostalni rad 
- poznavanje rada na računalu 
- 1 godina radnog iskustva u struci

Uz pisanu zamolbu (vlastoručno potpisanu) na natječaj, kandidati su obvezni dostaviti:
- životopis;
- preslik svjedodžbe/diplome;
- preslik uvjerenja o položenom stručnom ispitu (za radno mjesto pod brojem 1., 4., i 5.);
- preslik uvjerenja o položenom specijalističkom ispitu (za radno mjesto pod brojem 1.);
- preslik odobrenja za samostalni rad (za radna mjesta pod brojem 1. i 5.);
- dokaz o radnom iskustvu - elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od dana objave natječaja;
- potvrda ili osobna izjava o poznavanju rada na računalu;
- preslik domovnice ili osobne iskaznice;
Probni rad za radna mjesta pod br. 1., 2., 3., 4. i 5. probni rad iznosi 60 dana.
Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.
Sukladno članku 13. stavku 2. Zakona o ravnopravnosti spolova (N.N. br. 82/08, 69/17) na natječaj se mogu prijaviti osobe oba spola.
Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo, dostaviti dokaze o priznavanju posebnog statusa te dokaz o načinu prestanka radnog odnosa kod prethodnog poslodavca.
Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz domovinskog rata i članovima njihovih obitelji (NN 121/17, 98/19 dalje u tekstu: Zakon), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja iz članka 103. Zakona. 
Popis dokaza za ostvarivanje prava prednosti prilikom zapošljavanja nalaze se i na internetskoj stranici Ministarstva hrvatskih branitelja Republike Hrvatske: 
https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf
Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili provjeru znanja, sposobnosti i vještina o čemu će kandidati biti obaviješteni elektroničkom poštom.
Ako kandidat ne pristupi razgovoru ili prethodnoj provjeri znanja u zakazano vrijeme, smatrat će se da je povukao prijavu.
Dom zdravlja Zagreb-Centar zadržava pravo, do donošenja odluke o izboru, poništiti natječaj.
Prijave na natječaj predaju se u zatvorenoj omotnici, poštom ili osobno, u roku od 8 (osam) dana od dana objave natječaja na adresu:
Dom zdravlja Zagreb - Centar, Zagreb, Runjaninova 4, s naznakom ''Prijava na natječaj za radno mjesto ________ obavezno navesti broj i naziv radnog mjesta.''
Ukoliko se kandidat javlja na više radnih mjesta potrebno je dostaviti prijavu sa svim traženim prilozima za svako radno mjesto.
Nepravovremene i nepotpune prijave neće se razmatrati.
Objavom obavijesti o izboru kandidata na mrežnoj stranici Doma zdravlja Zagreb - Centar, u roku od osam dana od dana izbora kandidata, kandidati će biti obaviješteni o rezultatima natječaja.
NAPOMENA: 
Prijavom na natječaj kandidati daju privolu za obradu osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Dom zdravlja Zagreb - Centar jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva. 
R a v n a t e l j i c a
        doc. dr. sc. Antonija Balenović, dr. med.

